wickkiey/tamil-wikipedia-chunked huggingface dataset:
# ராச்கிர் மலை

**ராச்கிர் மலை** *(Rajgir hills)* இந்தியாவின் பீகார் மாநிலத்திலுள்ள நாலந்தா மாவட்டம், ராச்கிர் நகரத்திற்கு அருகில் அமைந்துள்ளது. இம்மலை ராச்காரா மலைகள் என்ற பெயராலும் அழைக்கப்படுகிறது. ரத்னகிரி, விபலாச்சல், வைபகிரி, சோங்கிரி மற்றும் உதயகிரி முதலான ஐந்து மலைகளால் ராச்கீர் மலை சூழப்பட்டுள்ளது. இம்மலை பௌத்தம், இந்து மற்றும் சமண சமயத்தினரின் முக்கியமான புனிதத் தலமாகும்..
சுமார் 65 கி.மீ நீளமுள்ள இரண்டு இணையான முகடுகள் ராச்கிர் மலையில் உள்ளன. மலையின் மிக உயர்ந்த பகுதி 388 மீட்டர் உயரம் கொண்டதாகும். ஆனால் பெரும்பாலும் மலை சராசரியாக 300 மீட்டர் உயரம் கொண்டதாகவே உள்ளது. இவ்விரண்டு முகடுகளுக்கும் இடையில் வரலாற்று சிறப்புமிக்க இடங்கள் பல அமையப்பெற்றுள்ளன. மகாபாரதம், கௌதம புத்தர், மகாவீரர்,மௌரியர் மற்றும் குப்தர்கள் காலத்து வரலாற்று முக்கியத்துவம் வாய்ந்த இடங்கள் இவற்றில் உள்ளடங்கும். பௌத்தம் மற்றும் சமண மதங்களைத் தோற்றுவித்த கௌதம புத்தர் மற்றும் மகாவீரர் ஆகியோருடன் இம்மலை தொடர்புடையதாக உள்ளது. எனவே இது இந்துக்கள் மற்றும் சமண சமயங்களின் புனிதத்தலமாக கருதப்படுகிறது. ராச்கிர் மலைகளைச் சுற்றி பல சுற்றுலா இடங்கள் அமையப்பெற்றுள்ளன..  
இப்பகுதி இரண்டு இணையான மலை முகடுகளால் பாதுகாக்கப்படுவதால் கி.மு 5 ஆம் நூற்றாண்டில் அசாதசத்ரு ராச்கிர் நகரத்தை கிழக்கு இந்திய மகதப் பேரரசின் தலைநகராக மாற்றி அதற்கு ராசுகிரீகா எனப் பெயரிட்டார்.
மன்னரான தனது தந்தை பிம்பிசார்ரை சிறையில் அடைத்து அசாதசத்ரு அரியணையை அபகரித்துக் கொண்டவர்.
புத்தரால் புத்தமதத்திற்கு மாற்றப்பட்ட பிந்துசாரர் தனது சிறைச்சாலையை இந்த சிறிய குன்றின் அருகே கட்ட வேண்டும் என்று கேட்டுக்கொண்டார். ஏனென்றால் புத்தர் காலையிலும் மாலையிலும் இம்மலையின் வழியே கடந்து செல்வதை தான் காணவேண்டும் என்று அவர் ஆசைப்பட்டார்.  
நவீன காலத்தில் புத்தர் சன்னதியைப் பார்வையிட வருகைதரும் பார்வையாளர்கள் மலையின் உச்சியை அடைவதற்கு கயிற்று வழியைப் பின்பற்றுகிறார்கள். புத்தர் தனது தாமரை சூத்திரத்தைப் பிரசங்கம் செய்த்தாக நம்பப்படும் இடத்திற்கு அருகில் அமைதி பகோடா என்ற புத்தர் சன்னதி அமைந்துள்ளது. வம்சாவழியாக பார்வையாளர்கள் கழுகு சிகரத்தை (கிரித்ரா-குட்டா) பார்வையிட்டு வருகிறார்கள். புத்தர் பிரசங்கத்திற்குப் பிறகு இவ்விடத்தில் ஓய்வெடுத்ததாகக் நம்பப்படுகிறது..  
அமைதி பகோடாவிலிருந்து சுமார் நான்கு கிலோமீட்டர் தொலைவில் பிரம்ம குண்டம் அமைந்துள்ளது.. இந்தியா முழுவதும் ஒரே பெயரில் உள்ள பல்வேறு புனித தலங்களில் இதுவும் ஒன்றாகும். ஏழு வெவ்வேறு நீரூற்றுகளில் இருந்து வந்து ஒன்றாகும் சப்தரிசி அல்லது ஏழு முனிவர்கள் எனப்படும் சூடான நீருற்று உள்ளது. பிரம்மா குண்டம் குணப்படுத்தும் சக்தியுடன் தொடர்புடையதாக கருதப்படுகிறது. இந்த வெப்ப நீரூற்றுகளில் உள்ள கந்தகம் இதற்குக் காரணமாக இருக்கலாம் என கருதப்படுகிறது. மேலும் தோல் நோய்களை சரிசெய்யும் பிரபலமான சூர்யா குண்டம் போன்ற சூடான நீரூற்றும் இங்கு காணப்படுகிறது.  
இங்கு மகதநாட்டின் மன்னராக இருந்த ஜராசந்தன் இருப்பிடமும் உள்ளது. இங்கு சமணம் மற்றும் பௌத்தர்களின் நவுலுகா மந்திர், லால் மந்திர், வீராயதன் போன்ற கோயில்கள் பலவும் இங்கு அமைந்துள்ளன.
# சாமல்பட்டி தொடருந்து நிலையம்

**சாமல்பட்டி தொடருந்து நிலையம்** (*Samalpatti railway station*, நிலையக் குறியீடு:*SLY*) இந்தியாவின், தமிழகத்தின், கிருட்டிணகிரி மாவட்டத்தில் உள்ள சாமல்பட்டி ஊரில் உள்ள தொடருந்து நிலையம் ஆகும். இது ஊத்தங்கரை மற்றும் அதனை சுற்றியுள்ள கிராமங்களின் தொடருந்து நிலையமாகும்.  
இது இந்திய இரயில்வேயால் நிர்வகிக்கப்படும் 7 மண்டலங்களில் ஒன்றான தென்னக இரயில்வே மண்டலத்தின் அங்கமான சேலம் தொடருந்து கோட்டத்தின் கீழ் செயல்படுகிறது.
# சாமல்பட்டி தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் சேலம் கோட்டத்தில் 15 நிலையங்கள் தேர்ந்தெடுக்கப்பட்டன, சாமல்பட்டி தொடருந்து நிலையத்தை புதுப்பிக்கும் பணிக்கு 8 கோடி ரூபாய் ஒதுக்கப்பட்டுள்ளது.
# ஒரு அடார் லவ் (திரைப்படம்)

**ஒரு அடார் லவ்** (Oru Adaar Love) என்பது 2019 ஆம் ஆண்டு மலையாள மொழியில் வெளியிடப்பட்ட காதல் சார்ந்த நகைச்சுவைத் திரைப்படம் ஆடும். இப்படத்தின் இயக்கம் ஓமர் லூலூ என்பவர் ஆகும். இப்படத்தில் ரொஷன் அப்துல் ரஹோஃப், நூரின் செரிப் மற்றும் பிரியா பிரகஷ் வாரியார் போன்றோர் நடித்துள்ளார்கள். இப்படத்தின் கதையானது தனியார் உயர்நிலைப்பள்ளியில் நடக்கும் சம்பவங்களின் பின்னனியாகும். 2019 ஆம் ஆண்டு பிப்ரவரி மாதம் 14 ஆம் திகதி வெளியிடப்பட்டது. அதன் பின்னர் இதே தலைப்பில் தமிழிலும் *கினிக் லவ் ஷ்டோரி* என்ற தலைப்பில் கன்னடத்திலும், தெலுங்கில் *லவ்வர்ஷ் டே* என்ற தலைப்பிலும் வெளியிடப்பட்டது.
# ஒரு அடார் லவ் (திரைப்படம்)

## கதை

தனியார் உயர்நிலைப் பள்ளியில் படிக்கும் குழந்தைகளின் வகுப்பில் அவர்களைச்சுற்றி நடக்கும் நிகழ்வுகளே இதன் கதையாகும். தன் காதலி பிரியா தன்னைவிட்டுப் பிரிந்ததனால் அவளை தன் வசப்படுத்த நினைக்கும் ரோசன் கதா என்ற தோழியை காதலிப்பதாக நடிக்கிறான். ஆனால உண்மையிலேயே கதா ரோசனையும் ரோசன் கதாவையும் காதலிக்க ஆரம்பித்துவிடுகிறார்கள். அதே நேரத்தில் பிரியா கதாவையே காதலித்துக்கொள் என சொல்லிவிட்டு ரோசனிடமிருந்து விடைபெருகிறாள். அப்போது கதாவிடம் தன் காதலைச்சொல்ல முற்படும் போது கும்பல் ஒன்று அவர்களைத்தாககுகிறது. அவர்களிடமிருந்து இருவரையும் நன்பர்கள் காப்பாத்துகிறார்கள்.
# ஒரு அடார் லவ் (திரைப்படம்)

## நடிப்பு

- ரோஷன் அப்டுல் ரோகிப் - ரோஷன்
- நோரின் ஷெரிப் - கதா
- பிரியா பிரகஷ் வாரியார் - பிரியா
# ஒரு அடார் லவ் (திரைப்படம்)

## வழக்கு

இப்படத்தில் கதானாயகி ஒரு பாடலுக்கு கண்னடிக்கும் காட்சி இசுலாமியரின் தூதுவரை இழிவுபடுத்துவதாக உச்ச நீதிமன்றத்தில் தெலுங்கானா, மற்றும் மகாராஷ்டிரா போன்ற மாநிலத்தைச் சார்ந்த இசுலாமிய அமைப்புகள் வழக்கு தொடுத்தனர். ஆனால் அவ்வழக்கை நீதிமன்றம் தள்ளுபடி செய்து தீர்ப்பளித்தது.
# ஒரு அடார் லவ் (திரைப்படம்)

## மேலும் பார்க்க

-
# நீலகண்ட கிருஷ்ணன்

வைஸ் அட்மிரல் **நீலகண்ட கிருஷ்ணன்** PVSM, DSC (8 ஜூன் 1919 - 30 ஜனவரி 1982) இந்தியக் கடற்படையில் வைஸ் அட்மிரலாக பணியாற்றி வந்தார். 1971 இந்தியா-பாக்கிஸ்தான் போர் நடெபெறும் நேரத்தில் இவர் கிழக்கத்திய கடற்படை கமாண்டின் தளபதியாக இருந்தார். வங்காள விரிகுடாவில் ஐஎன்எஸ் விக்ராந்த் என்னும் இந்திய கடற்படையின் விமானம் தாங்கிக் கப்பலை இயக்கி வந்த அவர் பாகிஸ்தானின் பிஎன்எஸ் காசி என்ற நீர்மூழ்கிக்கப்பலை விசாகப்பட்டினம் துறைமுகத்துக்கு வரவைத்து தாக்கி அழித்ததில் முக்கியப் பங்கு வகித்தார்.
# நீலகண்ட கிருஷ்ணன்

## வாழ்க்கை வரலாறு

1919 ஆம் ஆண்டு நாகர்கோவிலில் பிறந்தார். அவரது தந்தை ராவ் பகதூர் மகாதேவ நீலகண்ட ஐயர்.
# நீலகண்ட கிருஷ்ணன்

## கடற்படையில் பணியாற்றிய விவரங்கள்

கிருஷ்ணன் 1940 செப்டம்பர் 1ஆம் தேதி அரச இந்திய கடற்படையில் சப் லெப்டினன்ட் ஆக நியமனம் செய்யப்பட்டார்.
# நீலகண்ட கிருஷ்ணன்

## கடற்படையில் இருந்து ஓய்வுபெற்ற பிறகு

நீலகண்ட கிருஷ்ணனின் சுயசரிதம், ஒரு மாலுமியின் கதை (A Sailors Story)அவரது மகன் அர்ஜுன் கிருஷ்ணன் தொகுத்து வெளியிட்டார். 1982 ஜனவரி 30ஆம் தேதி அவர் ஐதராபாத்தில் உள்ள அவரது இல்லத்தில் காலமானார்.
# ரூபா ஸ்ரீ

**ரூபா ஸ்ரீ** என்பவர் இந்தியத் திரைப்பட நடிகை ஆவார். இவர் தமிழ், மலையாளம் ஆகிய மொழி திரைப்படங்களில் நடித்துள்ளார். தொலைக்காட்சி தொடர்களிலும் நடித்துள்ளார். கள்ளனும் போலீசும் என்ற திரைப்படத்தில் 1992 இல் அறிமுகம் ஆனார். சந்தனமாஜா என்ற மலையாளத் தொலைக்காட்சி தொடரில் ஏஷ்யாநெட் தொலைக்காட்சியில் நடித்தார். இதனால் ஊர்மிளா தேவி என்ற கதாப்பாத்திரமாகவே மலையாள ரசிகர்கள் அவரை கொண்டாடினர்.  
இவர் 13 வயதிலிருந்து நடிக்கத் தொடங்கினார். நாயகியாக, குணச்சித்திர நடிகையாக, சில திரைப்படங்களில் கவர்ச்சி நடிகையாகவும் நடித்தார்.
# ரூபா ஸ்ரீ

## திரைப்படவியல்

| ஆண்டு | திரைப்படம் | கதாபாத்திரம் | மொழி | குறிப்பு |
| --- | --- | --- | --- | --- |
| 1992 | *கள்ளனும் போலிசும்* | இந்து | மலையாளம் |  |
| *எங்க வீட்டு வேலன்* | தமிழ் |  |  |  |
| 1993 | *இதய நாயகன்* | ரூபா | தமிழ் |  |
| *மில்டரி மாமா* | புஜ்ஜி | கன்னடம் | ராகினி என கன்னடத் திரைப்படத்தில் |  |
| *Jaga Mechida Huduga* | ஆசா | கன்னடம் |  |  |
| *Gundana Maduve* | அம்புஜா | கன்னடம் |  |  |
| *பேவு பெல்லா* | ருக்கு | கன்னடம் |  |  |
| 1994 | *பொண்டாட்டியே தெய்வம்* | ஜூலி | தமிழ் |  |
| *தாட்பூட் தஞ்சாவூர்* | தமிழ் |  |  |  |
| *டூயட்* | சீமா | தமிழ் |  |  |
| ''பிரேம சிம்ஹாசனா' | கன்னடம் |  |  |  |
| 1995 | *எல்லாமே என் ராசாதான்* | சின்ன ராணி | தமிழ் |  |
| *கங்கைக்கரை பாட்டு* | கங்கா | தமிழ் |  |  |
| *டியர் சன் மருது* | காவேரி | தமிழ் |  |  |
| *அரபிக்கடலோரம்* | லிசி | மலையாளம் |  |  |
| 1996 | *வெற்றி முகம்* | சீலா | தமிழ் |  |
| 1997 | *புதையல்* | கௌரி | தமிழ் |  |
| *கடவுள் (திரைப்படம்)* | செண்பகம் | தமிழ் |  |  |
| *ஜானகிராமன்* | லலிதா | தமிழ் |  |  |
| *எட்டுப்பட்டி ராசா (திரைப்படம்)* | விதவைப் பெண் | தமிழ் | கௌரவத் தோற்றம் |  |
| 1999 | *கேப்டன்* | மாயா | மலையாளம் |  |
| *சின்ன ராஜா* | தமிழ் |  |  |  |
| 2000 | *வானவில்* | சரவணனின் மனைவி | தமிழ் |  |
# ரூபா ஸ்ரீ

## தொலைக்காட்சித் தொடர்கள்

| ஆண்டு | தொடர் | தொலைக்காட்சி | கதாபாத்திரம் | மொழி | குறிப்புகள் |
| --- | --- | --- | --- | --- | --- |
| 1996-1998 | *காதல் பகடை* | சன் தொலைக்காட்சி | தங்கம் | தமிழ் |  |
| 2004-2006 | *அம்பிகை* | சன் தொலைக்காட்சி | Ambika | தமிழ் |  |
| 2004-2006 | *அகல்யா* | சன் தொலைக்காட்சி | காயத்ரி | தமிழ் |  |
| 2005 | *ஆதி* | சன் தொலைக்காட்சி | அம்பிகா | தமிழ் |  |
| 2005 | *மை டியர் பூதம்* | சன் தொலைக்காட்சி | தமிழ் |  |  |
| 2005 | *கடமட்டத்து கதனார்* | ஏசியாநெட் | சாரம்மா/யட்சி | மலையாளம் |  |
| 2011-2013 | *உதிரிப்பூக்கள்* | சன் தொலைக்காட்சி | யமுனா | தமிழ் |  |
| 2012 | *ஆல் இன் ஆல் அலமேலு* | கே தொலைக்காட்சி | ரேகா | தமிழ் |  |
| 2013-2015 | *வாணி ராணி* | சன் தொலைக்காட்சி | சோதி மனோகர் | தமிழ் |  |
| 2014 | *சிறீ கிருஷ்ண லிலைலு* | ஈ டிவி | யசோதை | தெலுங்கு மொழி |  |
| 2014-2017 | *சந்தனமாஜா* | ஏசியாநெட் | ஊர்மிளா தேவி | மலையாளம் |  |
| 2016-2017 | *தெய்வம் தந்த வீடு (தொலைக்காட்சித் தொடர்)* | விஜய் தொலைக்காட்சி | சித்ராதேவி தேவராஜ் Chakravarthy | தமிழ் | சுதா சந்திரன் மாற்றாக |
| 2018-Present | *சீதா கல்யாணம்* | ஏசியாநெட் | ராஜேஸ்வரி தேவி | மலையாளம் |  |
| 2019-Present | *பாரதி கண்ணம்மா* | விஜய் தொலைக்காட்சி | சௌந்தர்யா | தமிழ் | } |  
;மற்றவை
| ஆண்டு | நிகழ்ச்சி | தொலைக்காட்சி | கதாபாத்திரம் | மொழி | குறிப்பு |
| --- | --- | --- | --- | --- | --- |
| 2015 | *பாடி பங்கலோ* | ஏஷ்யாநெட் | விருந்தினர் | மலையாளம் | பேசும் நிகழ்ச்சி |
| *நீங்களும் ஆகலாம் கோடீஸ்வரன்* | ஏசியாநெட் | பங்குபெறுபவர் | மலையாளம் | விளையாட்டு நிகழ்ச்சி |  |
| *குட்டிகலவரா* | பிளவர்ஸ் | மென்டர் | மலையாளம் | ரியாலிட்டி ஷோ |  |
| 2016 | *காமெடி ஸ்டார் சீசன் 2* | ஏசியாநெட் | விருந்தினர் | மலையாளம் | ரியாலிட்டி ஷோ |
| 2017 | *நீங்களும் ஆகலாம் கோடீஸ்வரன்* | ஏசியாநெட் | பங்கேற்பவர் | மலையாளம் | விளையாட்டு நிகழ்ச்சி |
| 2019 | *காமெடி ஸ்டார் சீசன் 2* | ஏசியாநெட் | விருந்தினர் | மலையாளம் | ரியாலிட்டி ஷோ |
| *ஸ்டார்ட் மியூசிக்* | ஏசியாநெட் | பங்கேற்பவர் | மலையாளம் | ரியாலிட்டி ஷோ |  |
# ரூபா ஸ்ரீ

## விருதுகள்

| ஆண்டு | நிகழ்ச்சி | வகை | தொடர் | கதாபாத்திரம் | முடிவு |
| --- | --- | --- | --- | --- | --- |
| 2014 | ஏசியாநெட் தொலைக்காட்சி விருதுகள் | சிறந்த கதாபாத்திர நடிகை | *சந்தனமாஜா* | ஊர்மிளா தேவி |  |
| 2015 | ஏசியாநெட் தொலைக்காட்சி விருதுகள் | சிறந்த கதாபாத்திர நடிகை | *சந்தனமாஜா* | ஊர்மிளா தேவி |  |
| ஏசியாநெட் தொலைக்காட்சி விருதுகள் | சிறந்த முறையில் ஆடை அணியும் நடிகை | *சந்தனமாஜா* | ஊர்மிளா தேவி |  |  |
| ஏசியாநெட் தொலைக்காட்சி விருதுகள் | சிறந்த புகழ்பெற்ற நடிகை | *சந்தனமாஜா* | ஊர்மிளா தேவி |  |  |
| 2016 | ஏசியாநெட் தொலைக்காட்சி விருதுகள் | சிறந்த கதாபாத்திர நடிகை | *சந்தனமாஜா* | ஊர்மிளா தேவி |  |
| ஏசியாநெட் தொலைக்காட்சி விருதுகள் | சிறந்த புகழ்பெற்ற நடிகை | *சந்தனமாஜா* | ஊர்மிளா தேவி |  |  |
| ஏசியாநெட் தொலைக்காட்சி விருதுகள் | Entertainer of the year (Female) | *சந்தனமாஜா* | ஊர்மிளா தேவி |  |  |
| 2017 | ஏசியாநெட் தொலைக்காட்சி விருதுகள் | சிறந்த கதாபாத்திர நடிகை | *சந்தனமாஜா* | ஊர்மிளா தேவி |  |
| ஏசியாநெட் தொலைக்காட்சி விருதுகள் | Special Jury | *சந்தனமாஜா* | ஊர்மிளா தேவி |  |  |
| விஜய் தொலைக்காட்சி விருதுகள் | சிறந்த மாமியாருக்கான விஜய் தொலைக்காட்சி விருதுகள் | *தெய்வம் தந்த வீடு (தொலைக்காட்சித் தொடர்)* | சித்ராதேவி |  |  |
| 2019 | ஏசியாநெட் தொலைக்காட்சி விருதுகள் | சிறந்த எதிர்நாயகி விருது | * சீதா கல்யாணம் * | ராஜேஸ்வரி தேவி | } |
# மதுரை கிழக்கு தொடருந்து நிலையம்

**மதுரை கிழக்கு தொடருந்து நிலையம்** (*Madurai East railway station*, நிலையக் குறியீடு:*MES*) இந்தியாவின் தமிழ்நாட்டிலுள்ள, மதுரை நகரில் உள்ள ஒரு தொடருந்து நிலையமாகும். இந்த நிலையம் 1 நடைமேடையைக் கொண்டுள்ளது. இந்த நிலையத்தில் உள்ள நடைமேடையில் சரியான மேற்கூரை, தண்ணீர், சுகாதாரம் உள்ளிட்ட பல வசதிகள் ஏதும் இல்லை.
# மதுரை கிழக்கு தொடருந்து நிலையம்

## முக்கிய தொடருந்துகள்

| வரிசை எண் | தொடருந்து எண் | தொடருந்து பெயர் | புறப்படும் இடம் | சேரும் இடம் |
| --- | --- | --- | --- | --- |
| 1 | 56724/56723 | மதுரை பயணிகள் தொடருந்து | இராமேசுவரம் | மதுரை |
# சைஸ்

**சைஸ்** (**Sais**), கீழ் எகிப்தின் (தெற்கு எகிப்து) நைல் நதி வடிநிலத்தின் மேற்கே அமைந்த பண்டைய நகரம் ஆகும். இந்நகரம் 24-ஆம் வம்சம் (கிமு 732–720) மற்றும் 26-ஆம் வம்சம் (கிமு 664 – கிமு 525) மற்றும் 28-ஆம் வம்சத்தவர்களின் தலைநகரமாக விளங்கியது. இதன் பண்டைய எகிப்திய பெயர் **சௌ** (**Zau**) ஆகும்.
# சைஸ்

## பண்டைய எகிப்திய நகரங்கள்

- நெக்கென்
- நக்காடா
- அமர்னா
- அல்-உக்சுர்
- அலெக்சாந்திரியா
- ஆவரிஸ்
- இட்ஜ்தாவி
- கீசா
- கோப்திய கெய்ரோ
- சக்காரா
- தனீஸ்
- தீபை
- பை-ராமேசஸ்
- மெம்பிஸ்
- மென்டிஸ்
- ஹெராக்கிலியோபோலிஸ் மக்னா
# சைஸ்

## இதனையும் காண்க

- பண்டைய எகிப்திய அரசமரபுகள்
# மேரி ஜேன் லாமண்ட்

**மேரி ஜேன் லாமண்ட்** *(Mary Jane Lamond)* (பிறப்பு 1960) ஒரு கனடிய செல்டிக் நாட்டுப்புற இசைக்கலைஞர் ஆவார். இவர் கேப் பிரெட்டன் தீவின் பாரம்பரிய கனடிய கேலிக் நாட்டுப்புறப் பாடல்களைப் பாடியுள்ளார். அவருடைய இசை பாரம்பரிய மற்றும் சமகால விஷயங்களை ஒருங்கிணைக்கிறது. ஆஷ்லே மேக்ஸாக்கின் 1995 ஆம் ஆண்டின் ஹிட் ஒற்றை "ஸ்லீப்பி மேகி" இல் லாமண்ட் பாடகராக அறியப்படுகிறார். மேலும் அவருடைய "ஹோரோ கோயிட் து நிகியன்", 1997 ஆம் ஆண்டு ஆல்பமான சுவாஸ் இ! முதல் ஆல்பம் ஆகும். ஃபிட்லர் வெண்டி மேக்ஸாக், சீனுடனான அவரது 2012 ஒத்துழைப்பு, அமெரிக்காவின் தேசிய பொது வானொலியால் 2012 ஆம் ஆண்டின் சிறந்த 10 நாட்டுப்புற மற்றும் அமெரிக்க ஆல்பங்களில் ஒன்றாக பெயரிடப்பட்டது.
# மேரி ஜேன் லாமண்ட்

## ஆரம்பகால வாழ்க்கை மற்றும் கல்வி

ஒன்ராறியோவின் கிங்ஸ்டனில் பிறந்த ஐந்து குழந்தைகளில் இளையவரான லாமண்ட் தனது குழந்தை பருவத்தில் பல முறை ஒன்ராறியோ மற்றும் கியூபெக்கில் உள்ள நகரங்களுக்குச் சென்றுள்ளார். இருப்பினும், அவரது பெற்றோர் இருவரும் முதலில் நோவா ஸ்கொட்டியாவைச் சேர்ந்தவர்கள், மற்றும் கோடை விடுமுறையில் கேப் பிரெட்டனில் உள்ள தனது தந்தையின் பெற்றோரை அடிக்கடி சந்தித்தார். அங்கு அவர் முதலில் செல்டிக் கலாச்சாரம் மற்றும் கேலிக் இசை மற்றும் குறிப்பாக கேலிக் மொழி ஆகியவற்றைப் வெளிப்படுத்தினார். லாமண்ட் மாண்ட்ரீலில் உள்ள வெஸ்ட்மவுண்ட் உயர்நிலைப் பள்ளியில் பட்டம் பெற்றார், பின்னர் செயின்ட் பிரான்சிஸ் சேவியர் பல்கலைக்கழகத்தில் செல்டிக் ஆய்வுகள் திட்டத்தில் சேர நோவா ஸ்கொட்டியாவுக்குத் திரும்பினார், அங்கு பள்ளியின் பாரம்பரிய ஸ்காட்ஸ்-கேலிக் பாடல்களின் 350 களப் பதிவுகளைப் படித்தார். நோவா ஸ்கொட்டியாவின் ஆன்டிகோனிஷில் உள்ள செயின்ட் பிரான்சிஸ் சேவியர் பல்கலைக்கழகத்தில் இசையில் சிறு பட்டம் பெற்றார்.
# மேரி ஜேன் லாமண்ட்

## தொழில்

ஒரு மாணவராக இருந்தபோது, லாமண்ட் போ திர் நான் க்ரூப் (மரங்களின் நிலத்திலிருந்து) என்ற பாரம்பரியப் பொருளின் ஆல்பத்தை பதிவு செய்தார். இது 1994 இல் சுயாதீனமாக வெளியிடப்பட்டது. இந்த ஆல்பத்தின் இசைக்கலைஞர்களில் ஒருவர் ஃபிட்லர் ஆஷ்லே மேக்ஸாக் ஆவார். மேக்சாக் முதன்முதலில் 1991 ஆம் ஆண்டில் ஆன்டிகோனிஷில் ஒரு உள்ளூர் இசைக்குழுவுடன் லாமண்ட் நிகழ்ச்சியைக் கண்டார். மேலும் அவர் கேலிக் பாடல்களைப் பாடிக்கொண்டிருந்தாலும் கூட, அவருடைய "பங்க் அணுகுமுறை" என்பதைக் கண்டு மிகவும் ஈர்க்கப்பட்டார். மேக்ஸாக் மற்றும் லாமண்ட் 1995 ஆம் ஆண்டில் "ஸ்லீப்பி மேகி" என்ற பாடலில் ஹாய் ஹவ் ஆர் யூ டுடே? என்ற ஆல்பத்திற்காக மீண்டும் ஒன்றிணைந்து செயல்பட்டனர். இது இருவருக்கும் ஒரு சிறந்த பதிவாக மாறியது.  
லாமண்ட் இதைத் தொடர்ந்து 1997 இல் சுவாஸ் இ! (இதன் அர்த்தம் ஆங்கிலத்தில், தோராயமாக, "அதற்காகப் போ!"). இந்த ஆல்பம் ஜூனோ விருது மற்றும் கிழக்கு கடற்கரை இசை விருதுக்கு பரிந்துரைக்கப்பட்டது. அவர் 1999 இல் லோன் டெயிலை வெளியிட்டார், இது கலாச்சார இதழ் பாப்மேட்டர்ஸ் "செல்டிக் மற்றும் உலக இசையில் ஒரு முக்கிய திறமையாளராக அவரை நிலைநிறுத்த வேண்டும்" என்று கூறியது. ஓரேன் கெய்த்லிக், இவற்றில் பெரும்பாலானவை வடக்கு நதி, கேப் பிரெட்டன் தீவில் நேரடியாகப் பதிவு செய்யப்பட்டன.  
2000 க்குப் பிறகு, லாமண்ட் பெரும்பாலும் தனது தனி பதிவு வாழ்க்கையை திரைப்படம் மற்றும் மேடைக்கான அமைப்பு மற்றும் பல்வேறு கலாச்சார நிறுவனங்களுடன் பணிபுரிதல் உள்ளிட்ட பல்வேறு திட்டங்களுக்காக ஒதுக்கி வைத்தார். இன்றுவரை அவரது மிகச் சமீபத்திய தனி ஆல்பம் 2005 ஆம் ஆண்டு ரெக்கார்டிங் ஸ்டேராஸ் ஆகும், இதன் பொருள் ஆங்கிலத்தில் "ஒரு புதையல்". 2005 ஆம் ஆண்டில், யு.என்.எச்.சி.ஆருக்காக யுனைடெட் என்ற தொண்டு ஆல்பத்திற்கு "மோ மஹேலி பேக் ஓக்" பாடலை வழங்கினார்.  
கேப் பிரெட்டனில் ஸ்காட்டிஷ் கேலிக் கலாச்சாரத்தின் தற்போதைய பாதுகாப்பு மற்றும் புத்துயிர் பெறுதலில் அவர் நோவா ஸ்கொட்டியாவின் கேலிக் கவுன்சில் மற்றும் கிரியேட்டிவ் நோவா ஸ்கோடியா லீடர்ஷிப் கவுன்சில் உறுப்பினராகவும், கேலிக் மொழி மற்றும் பாடல் பட்டறைகளின் ஆசிரியராகவும் செயல்பட்டு வருகிறார்.  
செப்டம்பர் 2012 இல், லாமண்ட் மற்றும் ஃபிட்லர் வெண்டி மெக்கிசாக் சீன் ஆல்பத்தை வெளியிட்டனர். "அவர்களின் கிட்டார் மற்றும் ஃபிடில் பொருத்தம் அழகாக சீரானது, வெண்ணெய்-மென்மையான குரல்கள் மற்றும் காலமற்ற மெலடிகளுக்குப் பின்னால் உள்ளது" என்று என்.பி.ஆர் பற்றிய ஒரு விமர்சகர் கூறினார், இது இந்த ஆல்பத்தை ஆண்டின் சிறந்த 10 நாட்டுப்புற மற்றும் அமெரிக்கானா ஆல்பங்களில் ஒன்றாக பெயரிட்டது. நவம்பர் 2013 இல், சீன் ஆண்டின் பாரம்பரிய ஆல்பத்திற்கான கனடிய நாட்டுப்புற இசை விருதையும், ஆண்டின் பாரம்பரிய / வேர்கள் பதிவுக்காக மியூசிக் நோவா ஸ்கோடியா விருதையும் வென்றார்.
# மேரி ஜேன் லாமண்ட்

## தற்போதைய வேலை

செப்டம்பர் 2017 இல், லாமண்ட் ஒரு புதிய கூட்டுத் திட்டமான பேட்ச்வொர்க்கை "சமகால சூழலில் பாரம்பரிய பாடலை வழங்குவதற்காக அர்ப்பணிக்கப்பட்ட ஒரு திட்டம்" என்று அறிவித்தார். பேட்ச்வொர்க்கில் லாமண்ட் மற்றும் அவரது முதல் உறவினர் லாரல் மெக்டொனால்ட் ஆகியோர் கேலிக் மற்றும் ஆங்கில மொழியில் பாடல்களைச் செய்கிறார்கள். அவர்கள் "ஷீ சிங்ஸ் ஷீ ஃப்ளைஸ்: ரிவிசிட்டிங் தி ஹெலன் கிரெய்டன் பாடல் தொகுப்பு" என்ற தலைப்பில் ஒரு நிகழ்ச்சியை நடத்துகிறார்கள், மேலும் நிக்கோல் லெப்ளாங்க், கிர்ஸ்டன் ஒலிவியா மற்றும் நவோமி டான் பவுலட் ஆகியோர் அகாடியன், ஆப்பிரிக்க நோவா ஸ்கொட்டியன் மற்றும் மிக்மக் சமூகங்களின் பாடல்களைப் பாடுவார்கள்.
# மேரி ஜேன் லாமண்ட்

## ஒன்று (அ) ஒரு குழு பங்கெடுக்கும் இசைப் பதிவுகளுக்கான முழுமையான பட்டியல்

**ஆல்பங்கள்**  
போ திரு திரு நான் க்ரூப் (1995) (ஆங்கிலம்: மரங்களின் நிலத்திலிருந்து)
சுவாஸ் இ! (1997) (ஆங்கிலம்: கோ ஃபார் இட்!)
லோன் டெய்ல் (1999) (ஆங்கிலம்: முழு நம்பிக்கை)
ஓரேன் கெய்ட்லிக் (2001) (ஆங்கிலம்: கேலிக் பாடல்கள்)
ஸ்டோராஸ் (2005) (ஆங்கிலம்: ஒரு புதையல்)
வெண்டி மேக்ஸாக் உடன் சீன் (2012)
# மேரி ஜேன் லாமண்ட்

## விருதுகள் மற்றும் சாதனைகள்

**1996**  
- ஈ.சி.எம்.ஏ விருது பரிந்துரை - பெண் கலைஞர் (போ திர் நான் க்ரூப்)
- ஈ.சி.எம்.ஏ விருது பரிந்துரை - வேர்கள் / பாரம்பரிய கலைஞர் (போ திரு திரு நான் க்ரூப்)  
**1997**  
- அதிகமான இசை விருது - குளோபல் க்ரூவ் - போக் அ லோகெய்ன் (சுவாஸ் இ!)
- ஈ.சி.எம்.ஏ விருது - ஸ்லீப்பி மேகிக்கு ஒற்றை (ஹாய் நீங்கள் இன்று எப்படி இருக்கிறீர்கள் ?) (ஆஷ்லே மேக்ஸாக்)  
**1998**  
- ஜூனோ விருது பரிந்துரை - வேர்கள் மற்றும் பாரம்பரிய ஆல்பம்: தனியாக (சுவாஸ் இ!)
- ஈ.சி.எம்.ஏ விருது பரிந்துரை - பெண் கலைஞர் (சுவாஸ் இ!)
- ஈ.சி.எம்.ஏ விருது பரிந்துரை - ஆல்பம் (சுவாஸ் இ!)
- ஈ.சி.எம்.ஏ விருது பரிந்துரை - போக் அ லோச்செயின் வீடியோ (சுவாஸ் இ!)  
**2000**  
- ஜூனோ நியமனம் - வேர்கள் மற்றும் பாரம்பரிய ஆல்பம்: தனியாக (லோன் டெய்ல்)
- ஈ.சி.எம்.ஏ விருது பரிந்துரை - வேர்கள் / பாரம்பரிய தனி கலைஞர்
- ஈ.சி.எம்.ஏ விருது பரிந்துரை - பெண் கலைஞர்
- ஈ.சி.எம்.ஏ விருது பரிந்துரை - ஆண்டின் பொழுதுபோக்கு  
**2001**  
ஈ.சி.எம்.ஏ விருது பரிந்துரை - பெண் கலைஞர்  
**2002**  
ஈ.சி.எம்.ஏ விருது வேர்கள் / பாரம்பரிய சோலோ ஆர்ட்டிஸ்ட் ஆஃப் தி இயர் விருது  
**2005**  
- கனடிய நாட்டுப்புற இசை விருதுகள் பரிந்துரை - பாரம்பரிய பாடகர்
- கனடிய நாட்டுப்புற இசை விருதுகள் பரிந்துரை - உலக இசை கலைஞர்  
**2006**  
- ஈ.சி.எம்.ஏ விருது ஆண்டின் சிறந்த பெண் கலைஞருக்கான விருது (ஸ்டேராஸ்)
- ஈ.சி.எம்.ஏ விருது வேர்கள் / பாரம்பரிய சோலோ ஆர்ட்டிஸ்ட் ஆஃப் தி இயர் விருது  
**2007**  
மகளிர் விருது பெற்றவர்கள்  
**2008**  
போர்டியா வெள்ளை விருது பெறுநர்  
**2013**  
- கனடிய நாட்டுப்புற இசை விருது வென்றவர் - பாரம்பரிய ஆல்பம் (சீன்)
- கனடிய நாட்டுப்புற இசை விருது பரிந்துரை - பாரம்பரிய பாடகர்
- கனடிய நாட்டுப்புற இசை விருது பரிந்துரை - குழுமம்
- இசை நோவா ஸ்கோடியா விருது வென்றவர் - பாரம்பரிய / வேர்கள் பதிவு (சீன்)
- இசை நோவா ஸ்கோடியா விருது பரிந்துரை - குழு பதிவு
# நூர்ஜஹான் (பாடகி மற்றும் நடிகை)

**நூர்ஜஹான்** , (செப்டம்பர் 23 1926 - 23 டிசம்பர் 2000), ஒரு பாகிஸ்தான் பின்னணிப் பாடகி மற்றும் நடிகை ஆவார். இவர் முதலில் பிரித்தானிய இந்தியாவிலும் பின்னர் பாகிஸ்தானிலும் பணியாற்றினார். இவரது வாழ்க்கை அறுபதாண்டுகளுக்கு மேலாக (1930 கள் - 1990 கள்) நீடித்தது. தெற்கு ஆசியா முழுவதும் எல்லா காலத்திலும் மிகச் சிறந்த மற்றும் செல்வாக்கு மிக்க பாடகிகளில் ஒருவராக புகழ்பெற்ற இவருக்கு பாகிஸ்தானில் ***மாலிகா-இ-தரன்னம்*** என்ற மரியாதைக்குரிய பட்டம் வழங்கப்பட்டது. இந்துஸ்தானி பாரம்பரிய இசை மற்றும் பிற இசை வகைகளின் புலமை இவருக்கு இருந்தது.  
அகமது ருஷ்டியுடன், பாகிஸ்தான் சினிமா வரலாற்றில் அதிக எண்ணிக்கையிலான திரைப்படப் பாடல்களுக்கு குரல் கொடுத்து சாதனை படைத்துள்ளார். அரை நூற்றாண்டுக்கும் மேலாக நீடித்த இவரது வாழ்க்கையில் 40 க்கும் மேற்பட்ட திரைப்படங்களைத் தயாரித்து 20,000 பாடல்களைப் பாடியுள்ளார் என்று மதிப்பிடப்பட்டுள்ளது. இவர் எல்லா காலத்திலும் மிகச் சிறந்த பாடகிகளில் ஒருவராக கருதப்படுகிறார். இவர் முதல் பாகிஸ்தான் பெண் திரைப்பட இயக்குனராகவும் கருதப்படுகிறார்.
# நூர்ஜஹான் (பாடகி மற்றும் நடிகை)

## ஆரம்ப கால வாழ்க்கை

பிரித்தானியா இந்தியா<nowiki/>வின் பஞ்சாப்பின் கசூரில் ஒரு பஞ்சாபி முஸ்லீம் குடும்பத்தில் அல்லாஹ் வசாயாக பிறந்த நூர் ஜெஹான், இம்தாத் அலி மற்றும் ஃபதே பிபியின் பதினொரு குழந்தைகளில் ஒருவராக இருந்தார்.
# நூர்ஜஹான் (பாடகி மற்றும் நடிகை)

## பிரித்தானிய இந்தியாவில் அவரது தொழில்

ஜஹான் தனது ஐந்து வயதில் பாடத் தொடங்கினார். மேலும் பாரம்பரிய நாட்டுப்புற மற்றும் பிரபலமான நாடகங்கள் உட்பட பலவிதமான கலைகளில் மிகுந்த ஆர்வம் காட்டினார். பாடுவதற்கான அவரது திறனை உணர்ந்த தாயார், உஸ்தாத் படே குலாம் அலிகானின் கீழ் பாரம்பரிய பாடலில் ஆரம்பகால பயிற்சியைப் பெற அனுப்பினார். இந்துஸ்தானி இசையின் பாட்டியாலா கரானாவின் மரபுகள் மற்றும் *தும்ரி*, *துருபாத்* மற்றும் *கியாலின்* பாரம்பரிய வடிவங்களை இவர் அவருக்கு அறிவுறுத்தினார்.  
ஒன்பது வயதில், நூர் ஜஹான் பஞ்சாபி இசைக்கலைஞர் குலாம் அகமது சிஷ்டியின் கவனத்தை ஈர்த்தார். அவர் பின்னர் லாகூரில் ஜஹானை மேடைகளில் அறிமுகப்படுத்தினார். நடிப்பு அல்லது பின்னணி பாடலில் ஈடுபடுவதில் அதிக ஆர்வம் கொண்டிருந்தாலும், அவர் சில கசல்கள், நா'அத்கள் மற்றும் நாட்டுப்புற பாடல்களை இயற்றினார். அவரது பயிற்சி முடிந்ததும், ஜஹான் லாகூரில் தனது சகோதரியுடன் சேர்ந்து பாடுவதைத் தொடர்ந்தார். வழக்கமாக திரையரங்குகளில் திரைப்படங்களைத் திரையிடுவதற்கு முன்பு நேரடி பாடல் மற்றும் நடன நிகழ்ச்சிகளில் ஜஹான் பங்கேற்பார்.  
திரையரங்க உரிமையாளர் *திவான் சர்தாரி லால்* 1930 களின் முற்பகுதியில் ஜஹானை கல்கத்தாவுக்கு அழைத்துச் சென்றார். மேலும், இவரது மூத்த சகோதரிகளான ஈடன் பாய் மற்றும் ஹைதர் பாண்டி ஆகியோர் தங்களின் திரைப்பட வாழ்க்கையை முன்னெடுத்துச் செல்வார் என்ற நம்பிக்கையில் முழு குடும்பமும் கல்கத்தாவுக்கு சென்றது. முக்தார் பேகம் இவரது சகோதரிகளை திரைப்பட நிறுவனங்களில் சேர ஊக்குவித்தார் மற்றும் பல்வேறு தயாரிப்பாளர்களுக்கு பரிந்துரை செய்தார். இவரது கணவர் ஆகா ஹஷர் காஷ்மீரிக்கு ஒரு *மைதான திரையரங்கம்* (பெரிய பார்வையாளர்களை தங்க வைக்க ஒரு கூடார திரையரங்கம்) இருந்தது. இங்குதான் வசாய் பேபி நூர் ஜஹான் என்ற மேடைப் பெயரைப் பெற்றார். அவரது மூத்த சகோதரிகளுக்கு *பஞ்சாப் மெயில்* என்று அறியப்பட்ட சேத் சுக் கர்னானி நிறுவனங்களில் ஒன்றான இந்திரா மூவியெட்டோனில் வேலை வழங்கப்பட்டது.
# மிசானூர் ரஹ்மான் அசாரி

**மிசானூர் ரஹ்மான் அசாரி** ஒரு குறிப்பிடத்தக்க பேச்சாளர், அறிஞர் மற்றும் பங்களாதேசைச் சேர்ந்த இஸ்லாத்தின் போதகர்.
# மிசானூர் ரஹ்மான் அசாரி

## தொழில்

அஸ்ஹாரி தனது வாழ்க்கையை இஸ்லாமிய சங்க பாடகர் மற்றும் கிராத் கலைஞருடன் 2010 இல் தொடங்கினார்.
# மிசானூர் ரஹ்மான் அசாரி

## தொழில்

### தொலைக்காட்சி

| ஆண்டு | தலைப்பு | பங்கு | சேனல் | கூடுதல் குறிப்புகள் |  |
| --- | --- | --- | --- | --- | --- |
| 2010 | *இஸ்லாம் ஓ தீன்* | இணை ஹோஸ்ட் | ஏடிஎன் பங்களா | இஸ்லாமிய பேச்சு நிகழ்ச்சி |  |
| 2011 | *அப்னர் ஜிகாசா* | இணை ஹோஸ்ட் | என்.டி.வி. | இஸ்லாமிய பேச்சு மத பிரச்சினைகள் மற்றும் தீர்வுகளைக் காட்டு |  |
| 2011 | *ப்ரோஸ்னோ கோருன்* | விருந்தினர் தோற்றம் | ஆர்.டி.வி. | மத கேள்வி மற்றும் தீர்வுகள் அடிப்படையிலான இஸ்லாமிய நேரடி பேச்சு நிகழ்ச்சி |  |
| 2012 | *இஸ்லாம் ஓ சுந்தர் ஜிபோன்* | இணை ஹோஸ்ட் | போய்சாகி டி.வி. | இஸ்லாமிய நிகழ்ச்சி |  |
| 2013 | *சாந்திர் போத்தே* | இணை ஹோஸ்ட் | போய்சாகி டி.வி. | சவால் ஜவாப் | } |
# எகிப்தின் இருபத்தி ஏழாம் வம்சம்

மட்டும் அகாமனிசியப் பேரரசர் ஈட்டியால் குத்தும் காட்சி ]]  
**எகிப்தின் இருபத்தி ஏழாம் வம்சத்தினர்** (**Twenty-seventh Dynasty of Egypt** or **Dynasty XXVII**, alternatively **27th Dynasty** or **Dynasty 27**) ஆண்ட பிந்தைய கால எகிப்தை பாரசீக அகாமனிசியப் பேரரசின் மேற்கு எல்லை மாகாணம் என்றும் அழைப்பர். (**First Egyptian Satrapy**)இருபத்தி ஏழாவது வம்சத்தினர் கிமு 525 முதல் கிமு 404 முடிய 121 ஆண்டுகள் எகிப்தை ஆண்ட பாரசீகர்கள் ஆவார். இப்பாரசீக வம்ச பேரரசை, அமியுர்தயுஸ் எனும் எகிப்திய மன்னர் கிமு 404-இல் செய்த பெரும் மக்கள் புரட்சி மூலம் எகிப்தில் உள்ள பாரசீகர்களை விரட்டியடித்து, எகிப்தில் இருபத்தி எட்டாம் வம்சத்தை நிறுவினார்.
# எகிப்தின் இருபத்தி ஏழாம் வம்சம்

## வரலாறு

கிமு 525-இல் பாரசீக அகாமனிசியப் பேரரசர் இரண்டாம் காம்பிசெஸ், எகிப்தின் இருபத்தி ஆறாம் வம்ச பார்வோன் மூன்றாம் சாம்திக்கை வென்றுவென்று எகிப்தின் பார்வோனாக முடிசூடிக் கொண்டு, எகிப்தை அகாமனிசியப் பேரரசின் ஒரு மாகாணமாக ஆக்கினார். கிமு 404-இல் எகிப்தின் அகாமனிசியப் பார்வோன் இரண்டாம் டேரியஸ் ஆட்சியின் போது, எகிப்திய வம்சத்தின் அமியுர்தயுஸ் என்பவர் பெரும் கிளர்ச்சி செய்து, எகிப்தில் பாரசீக அகமானிசியப் பேரரசின் ஆட்சி நீக்கி, எகிப்தில் இருபத்தி எட்டாம் வம்சத்தின் ஆட்சியை நிறுவினார்.  
முதலாம் டேரியஸ் சிற்பம், சூசா நகரம்]]  
எகிப்திய வீரன், கிமு 470]]
# எகிப்தின் இருபத்தி ஏழாம் வம்சம்

## 27-வது வம்ச பார்வோன்கள்

| இரண்டாம் காம்பிசெஸ் | கிமு 525-522 | கிமு 525-இல் எகிப்திய பார்வோன் மூன்றாம் சாம்திக்கை வென்று எகிப்தை கைப்பற்றியவர் |  |
| --- | --- | --- | --- |
| பார்த்தியா | கிமு 522 | சாத்தியமான வஞ்சகர் |  |
| மூன்றாம் பெதுபாஸ்திஸ் | கிமு 522/521-520 | அகமானிசியப் பேரரசின் பார்வோனுக்கு எதிராக புரட்சி செய்தவர் |  |
| முதலாம் டேரியஸ் | கிமு 522-486 |  |  |
| நான்காம் சாம்திக் | கிமு 480 | அகாமனிசிய பார்வோன்களுக்கு எதிராக புரட்சி செய்தவர் |  |
| முதலாம் செர்கஸ் | கிமு 486-465 |  |  |
| அர்தபானஸ் | கிமு 465–464 | முதலாம் செர்கசை கொன்றவர். பின்னர் முதலாம் அர்தசெராக்சால் கொல்லப்பட்டவர். |  |
| முதலாம் அர்தசெராக்சஸ் | கிமு 465-424 |  |  |
| இரண்டாம் செராக்சஸ் | கிமு 425-424 | எகிப்தின் அரியணையைக் கோரியவர் |  |
| சோக்தியானஸ் | கிமு 424-423 | எகிப்தின் அரியணையக் கோரியவர் |  |
| இரண்டாம் டேரியஸ் | கிமு 423-404 | 28=ஆம் வம்ச பார்வோன்கள் | } |
# எகிப்தின் இருபத்தி ஏழாம் வம்சம்

## பண்டைய எகிப்திய வம்சங்கள்

- பண்டைய எகிப்திய அரசமரபுகள்
# எகிப்தின் இருபத்தி ஏழாம் வம்சம்

## பண்டைய எகிப்தின் வரலாற்றுக் கால வரிசை

- எகிப்தின் துவக்க கால அரச மரபுகள் (கிமு 3150 - கிமு 2686)
- பழைய எகிப்து இராச்சியம் (கிமு 2686 – கிமு 2181)
- எகிப்தின் முதல் இடைநிலைக் காலம் - (கிமு 2181 - கிமு 2055)
- எகிப்தின் மத்தியகால இராச்சியம் -(கிமு 2055 – கிமு 1650)
- எகிப்தின் இரண்டாம் இடைநிலைக் காலம் - (கிமு 1650 - கிமு 1580)
- புது எகிப்து இராச்சியம் (கிமு 1550 – 1077)
- எகிப்தின் மூன்றாம் இடைநிலைக் காலம் - (கிமு 1100 – கிமு 650)
- பிந்தைய கால எகிப்திய இராச்சியம் - (கிமு 664 - கிமு 332)
- கிரேககர்களின் மாசிடோனியாப் பேரரசு -கிமு 332– கிமு 305
- கிரேக்கர்களின் தாலமி பேரரசு - (கிமு 305 – கிமு 30)
- எகிப்து (ரோமானிய மாகாணம்) - கிமு 30 - கிபி 619 மற்றும் கிபி 629 – 641
# எகிப்தின் இருபத்தி ஏழாம் வம்சம்

## இதனையும் காண்க

- எகிப்தின் வரலாறு
# கே. நாராயண ராவ்

**கே. நாராயண ராவ்** (*K. Narayan Rao*,25 மார்ச் 1929) ஒரு தெலுங்குத் திரைப்பட தயாரிப்பாளரும், இந்திய அரசியல்வாதியும் ஆவார். தமிழக பாரதிய ஜனதா கட்சியின்
முதல் மாநில தலைவர் ஆவார். தமிழக பாரதிய ஜனதா கட்சியின் தலைவராக 1980 முதல் 1984 வரை இருந்தார். இவர் ஆந்திரப் பிரதேசத்தின் கிருஷ்ணா மாவட்டத்தில் உள்ள மச்சிலிப்பட்டணத்தில் பிறந்தார். இவர் தனது 88 வயதில் இயற்கை எய்தினார்.
# சபிஹா கானும்

**சபிஹா கானும்** ( பஞ்சாபி, , பிறப்பு: குஜராத்தில் 16 அக்டோபர் 1935) எனும் முக்தர் பேகம் ஒரு பாகிஸ்தான் திரைப்பட நடிகை. இவர் 1950 மற்றும் 1960 களில் பாகிஸ்தான் சினிமாவின் முன்னணி நட்சத்திரமாக இருந்தார். மேலும் 1980 மற்றும் 1990 களில் விருது பெற்ற திரைப்பட வேடங்களில் தொடர்ந்து நடித்தார். விருது பெற்ற சில தொலைக்காட்சி நாடகங்களிலும் நடித்தார்.  
சபிஹாவின் பெரும்பாலான திரைப்படங்களில் அவரது கணவர் மறைந்த சந்தோஷ் குமார் (நடிகர்) (சையத் மூசா ராசா) அவருக்கு ஜோடியாக நடித்திருந்தார். சபிஹா மற்றும் சந்தோஷ் ஆகியோர் "சரியான ஜோடி" என்று பொதுமக்களால் பெரிதும் கருதப்பட்டனர். மேலும் அவர்கள் கணிசமான ரசிகர்களைப் கொண்டிருந்தனர்.
# சபிஹா கானும்

## ஆரம்ப கால வாழ்க்கை

முக்தர் பேகம் அல்லது சபிஹா கானும் தில்லியைச் சேர்ந்த முகமது அலி (மஹியா) மற்றும் பிரித்தானிய இந்தியாவின் பஞ்சாபின் அமிர்தசரஸைச் சேர்ந்த இக்பால் பேகம் (பாலோ) ஆகியோரின் மகள். இவர் தனது தாத்தா பாட்டிகளால் பழமைவாத கிராமப்புற சூழலில் வளர்க்கப்பட்டார். ஆனால் லாகூரில் தனது தந்தையுடன் இருக்கும் போது தனது முதல் மேடை நடிப்பு வாய்ப்பைப் பெற்றார்.  
ஒரு கலாச்சாரக் குழு 1948 இல் பாகிஸ்தானின் சியால்கோட்டில் உள்ள ஒரு சினிமா இல்லத்திற்கு விஜயம் செய்தது. தூதுக்குழுவின் ஒரு பகுதியாக இருந்த முக்தர் பேகம் (அப்போது 1948 இல் ஒரு இளம் பெண்), *சஸ்ஸி* *புன்னூன்* (பாலு மற்றும் அஸ்லம் நடித்த) *படத்திலிருந்து* *"கித்தாய் கே யூன் பர்தேசியா வே"* என்ற பஞ்சாபி பாடலைப் பாடினார். அவரது செயல்திறம் பாராட்டப்பட்டது. முகமது அலி தனது மகளை ஒரு பிரபல மேடை நாடக எழுத்தாளரும் கவிஞருமான *நஃபீஸ் கலீலிக்கு* அறிமுகப்படுத்தினார். இவரது உறுதியைக் குறிப்பிட்டு, கலீலி *பியூட் ஷிகான்* என்ற நாடகத்தில் ஒரு கதாப்பாத்திரத்தை வழங்கினார். அதை இவர் ஏற்றுக்கொண்டார். நபீஸ் கலீலி இவருக்கு சபிஹா கானும் என்ற திரைப் பெயரைக் கொடுத்தார்.
# சபிஹா கானும்

## இவரது தற்போதைய வாழ்க்கை

இவர் தற்போது தனது மகளுடன் அமெரிக்காவின் வர்ஜீனியா, லீஸ்பர்க்கில் வசித்து வருகிறார்.
# சபிஹா கானும்

## இவரது தொழில்

நபீஸ் கலீலியின் வேண்டுகோளின் பேரில், திரைப்பட இயக்குநர் **மசூத் பர்வேஸ்** *பெலி (1950)* என்ற படத்தில் இவருக்கு ஒரு கதாப்பாத்திரத்தை வழங்கினார். *1950 ல்* இயக்குநராக மசூத் பர்வேஸின் முதல் படமான *பெலியில்* நடிகர்கள் சந்தோஷ்குமார், ஷாஹீனாவுடன் சபிஹா கான் ஒரு திரைப்பட நடிகையாக அறிமுகமானார்.  
அடுத்து சபிஹா பிரபல இயக்குநர் / தயாரிப்பாளர் அன்வர் கமல் பாஷாவின் வெள்ளி விழா படமான டோ அன்சூ (1950)இல் சபிஹா 'நூரி' என்ற கதாப்பாத்திரத்தில் சந்தோஷ் மற்றும் குல்ஷன் அராவுடன் நடித்தார்.  
சந்தோஷ், *சபிஹா* மற்றும் குல்ஷன் அரா ஆகியோர் நடித்த முர்தாசா ஜிலானி இயக்கிய தனது அடுத்த படமான *ஆகோஷில் சபிஹா* இன்னும் சில அங்கீகாரங்களைப் பெற்றார். சந்தோஷுடன் அன்வர் கமல் பாஷா இயக்கிய 1953 இல் வெளியான 'குலாம்' படத்தில் இவரது பாத்திரம் நல்ல வரவேற்பைப் பெற்றது.  
**கும்னம் (1954)** படத்தில் இவரது கதாப்பாத்திரமும் திரைப்பட **பார்வையாளர்களால்** பாராட்டப்பட்டது. சீமா, சுதிர் மற்றும் சபிஹா கானும் நடித்த இந்த படத்தை அன்வர் கமல் பாஷா இயக்கியிருந்தார். இந்த படம் சபிஹா நடித்த ஒரு மனநலம் குன்றிய பெண்ணைப் பற்றிய கதை. எம்.எஸ்.தார் இயக்கிய காதல் பஞ்சாபி படமான **துல்லா பட்டி (1956)** இல் 'நூரன்' வேடத்தில் சபிஹா நடித்தார். இந்த படம் பாகிஸ்தான் திரையரங்குகளில் பொன்விழா கொண்டாடியது.
# முன்னா சுக்லா

**முன்னா சுக்லா** (பிறப்பு: டிசம்பர் 7, 1943) இந்தியாவின் புது தில்லியை தளமாகக் கொண்ட லக்னோ கரானாவின் கதக் குரு மற்றும் நடன இயக்குனராவார். தலைமுறைகளாக நடனத்தில் ஈடுபட்டுள்ள ஒரு குடும்பத்தில் பிறந்த முன்னா சுக்லா வட இந்தியாவின் பாரம்பரிய நடன வடிவமான கதக்கில் நிபுணத்துவம் பெற்றவராவார். இவர் புகழ்பெற்ற கதக் மேதையான, மறைந்த அச்சான் மகாராஜின் பேரனும் மற்றும் பிர்ஜு மகாராஜின் மருமகனுமாவார்.  
2006ஆம் ஆண்டில், இந்தியாவின் இசை, நடனம் மற்றும் நாடகத்திற்கான தேசிய அகாதமியான சங்கீத நாடக அகாதமி கலைஞர்களுக்கான மிக உயர்ந்த விருதான சங்கீத நாடக அகாதமி விருதினை வழங்கியது.
# முன்னா சுக்லா

## பயிற்சி

சுக்லா தனது ஆரம்ப பயிற்சியை கதக்கில் தனது தந்தை மறைந்த சுந்தர் லால் சுக்லாவிடமிருந்தும், பின்னர் கலாச்சார அமைச்சகத்தால் வழங்கப்பட்ட தேசிய உதவித்தொகை திட்டத்தின் கீழ் புதுதில்லியில் உள்ள பிர்ஜு மகாராஜிடமிருந்தும் பெற்றார். தனது பயிற்சியின் போது, இவர் பல தயாரிப்புகளில் பங்கேற்றுள்ளார். இந்தியாவின் முக்கிய நகரங்களில் பல தனி நிகழ்ச்சிகளை வழங்கியுள்ளார்.
# முன்னா சுக்லா

## தொழில்

1968 முதல் 1975 வரை புனேவின் கலா சாயாவில் முன்னேறிய கதக் மாணவர்களுக்கு, இந்தியர்கள் மற்றும் வெளிநாட்டவர்களுக்கு பயிற்சி அளித்தார். இந்த காலகட்டத்தில், தல்மாலா, தல்சக்ரா, ஹிம்ராஜா, ராஜ்புத்-ரமணி, ஷாஹி-மெஹ்பில், ஹிந்தோலா, கதக் கி கஹானி, ஹோலி மற்றும் தரனா போன்ற பல இண மற்றும் குழு பாடல்களுக்கும் இவர் நடனமாயுள்ளார். காளியதமான், மக்கன்லீலா, பன்சீலா, மற்றும் ஷியாம் பன்சூரியா போன்ற முழு நீள நடன நாடகங்களுக்கும் இவர் நடனமாடியுள்ளார். இதற்காக சுக்லா ஒப்பீட்டாளர்கள் மற்றும் பத்திரிகைகளால் நன்கு பாராட்டப்பட்டார்.  
இந்திய திரைப்பட மற்றும் தொலைக்காட்சி நிறுவனத்தின் மாணவர்களுடன் சுக்லா பணியாற்றியுள்ளார். அவர்களுக்கு பாரம்பரிய நடனம் குறித்த பயிற்சிகளையும் அளித்துள்ளார். ஒரு சில மராத்தி நடன நாடகங்களை இயக்கியுள்ளார். கவிதா தாகூர்,சுருதி சுக்லா, ராக்கி துபே போன்ற பிரபல சீடர்களில் சிலரை இவர் தயார் செய்துள்ளார்.  
1976 முதல் 2000 ஆம் ஆண்டின் முற்பகுதியில் ஓய்வு பெறும் வரை கதக் கேந்திரத்துடன் ( கதக் நடன நிறுவனம் ) சுக்லா தொடர்பு கொண்டிருந்தார், அதன்பிறகு இவர் கிழக்கு டெல்லியிலும் பாரதீயக் கால கேந்திரத்திலும் தொடர்ந்து கற்பிக்கிறார். ஷான்-இ-முகல் (ஒரு முழு நீள நடன நாடகம்), ட்ரடக், கதக் பிரசாங், அன்வேஷா, க்ராஞ்ச்-பாத், சதுரங், அங்க-முக்த்ரி, ராகன்விதா, கோவர்தன், பஹார் மற்றும் கதாகாயன் ஆகியவை இவரது பாடல்களில் அடங்கும்.
# முன்னா சுக்லா

## பிற படைப்புகள்

- அஜீசுனிசா - புது தில்லி, தேசிய நாடகப்பள்ளிக்கான ஒரு நாடகத்தில் நடன இயக்கம் செய்துள்ளார்.
- அமீர் குஸ்ரோ - பி.கே. கேந்திரா, 1997 க்கான ஓபரா;
- இந்தர் சபா - புது தில்லி, 1996, <a href="./ தேசிய நாடக பள்ளி " rel="mw:WikiLink" data-linkid="46" data-cx="{&amp;quot;adapted&amp;quot;:false,&amp;quot;sourceTitle&amp;quot;:{&amp;quot;title&amp;quot;:&amp;quot;National School of Drama&amp;quot;,&amp;quot;description&amp;quot;:&amp;quot;Ttheatre training institute&amp;quot;,&amp;quot;pageprops&amp;quot;:{&amp;quot;wikibase_item&amp;quot;:&amp;quot;Q3595808&amp;quot;},&amp;quot;pagelanguage&amp;quot;:&amp;quot;en&amp;quot;},&amp;quot;targetFrom&amp;quot;:&amp;quot;mt&amp;quot;}" id="mwLg" title=" தேசிய நாடக பள்ளி ">தேசிய நாடகப்பள்ளிக்கான்</a> ஓபரா.
# முன்னா சுக்லா

## விருதுகள்

- சாகித்ய கால பரிசஷத்தின் சம்மன், 2003;
- சுர் சிங்கர் சம்சாத், பம்பாய், 1989 வழங்கிய சாரங்டியோ விருது;
- யுபிஎஸ்என் அகாடமி விருது, 1988.
- சங்கீத நாடக அகாதமி விருது - 2006
# கொல்லைப்புற மட்டைப்பந்து

**கொல்லைப்புற மட்டைப்பந்து** *(Backyard cricket)* தெரு மட்டைப்பந்து, கடற்கரை மட்டைப்பந்து, கல்லி மட்டைப்பந்து (இந்திய துணைக் கண்டம்), நடைபாதை மட்டைப்பந்து என்பது மட்டைப்பந்து விளையாட்டின் முறைசாரா தற்காலிக மாறுபாடாகும். இது அனைத்து பாலின மக்களும் மற்றும் அனைத்து வயதினரும் தோட்டங்கள், பின்புற முற்றங்கள், தெருவில், பூங்காக்கள், கடற்கரைகள் போன்ற இடங்களில் பொழுதுபோக்காக விளையாடப்படுகிறதே அன்றி எந்த ஒரு நோக்கம் கொண்டும் விளையாடப்படுவது அல்ல.  
கொல்லைப்புற மட்டைப்பந்தானது ஆஸ்திரேலியா, தென்னாப்பிரிக்கா மற்றும் நியூசிலாண்டரில் உள்ள குழந்தைகளுக்குப் பொழுது போக்காக உள்ளது. அவர்கள் பெரிய விரிவான கொல்லைப்புறங்களைக் கொண்டிருந்தனர், அங்கு அவர்கள் இந்த முறைசாரா விளையாட்டை நண்பர்கள், குடும்பத்தினர் மற்றும் அயலவர்களுடன் அடிக்கடி விளையாட முடிந்தது.
# கொல்லைப்புற மட்டைப்பந்து

## கண்ணோட்டம்

மட்டைப்பந்து விளையாட்டை அடிப்படையாகக் கொண்டு, பல அம்சங்கள் மேம்படுத்தப்பட்டுள்ளன. விளையாட்டு மைதானம், விதிகள், அணிகள் மற்றும் உபகரணங்கள். மட்டைப்பந்து விளையாட்டிற்கு ஒரு மட்டையின் பயன்பாடு மிகவும் அவசியம். ஒரு பந்தானது மற்ற அத்தியாவசியப் பொருள்களில் ஒன்றாகவே கருதப்படுகிறது. மட்டைப்பந்து விளையாட்டில் உபயோகிக்கப்படும் பந்தை விட காயங்கள் ஏற்படுவதற்கான வாய்ப்புகள் குறைவாக இருப்பதால் வலைப்பந்துகள் பெரும்பாலும் பயன்படுத்தப்படுகின்றன. தோலால் செய்யப்பட்ட மட்டைப்பந்தை விட அவை மிகவும் மலிவானவை மற்றும் எளிதில் கிடைக்கின்றன. மேலும் அவை மெதுவான காற்று வேகம் மற்றும் ஒப்பீட்டளவில் லேசான தன்மை காரணமாக அடிக்க எளிதானவை. வலைப்பந்துகள் சாதாரண மட்டைப்பந்துகளை விட அதிகமாக குதிக்கின்றன. குறிப்பாக குறைந்த வேகத்தில் செயல்படுகின்றன.  
தென்னாப்பிரிக்கா மற்றும் ஆஸ்திரேலியாவில் உள்ள தோட்டம் / கொல்லைப்புற மட்டைப்பந்து கோடைகாலத்தில் சமூக மற்றும் விளையாட்டு சிறப்பின் உச்சகட்ட நிகழ்வாக பலரால் கருதப்படுகிறது. இது பெரும்பாலும் திருவிழா வளிமண்டலத்தைக் கொண்டுள்ளது. இது ஆஸ்திரேலியா நாளில் வரலாற்று ரீதியாக மிகவும் பிரபலமானது.
# கொல்லைப்புற மட்டைப்பந்து

## கடற்கரை மட்டைப்பந்து விளையாட்டு

ஒரு உண்மையான கடற்கரையில் விளையாடுவதை சர்ப் வரிசையில் கடினமான நிரம்பிய மணலின் தட்டையான துண்டுகளை ஆடுகளமாகப் பயன்படுத்துவதன் மூலமாகவோ அல்லது பந்தை தளர்வான மணலில் இருந்து குதிக்காத சிக்கலைத் தவிர்ப்பதற்காக மென்மையான முழு டாஸ்கள் "பந்துவீச்சு" செய்வதன் மூலமோ அடையலாம். உண்மையான ஸ்டம்புகள் கிடைக்கவில்லை என்றால் ஒரு பின், டெக்க்சேர், பூகி போர்டு அல்லது கூல் பாக்ஸ் பயன்படுத்தப்படலாம்.  
கடற்கரை மட்டைப்பந்து விளையாட்டில் மடிப்புகளும் எல்லைகளும் பொதுவாக மணலில் ஒரு வரியில் வரையப்படுகின்றன. இது முதல் ஓவரில் அழிக்கப்படுவதைத் தடுக்க ஒப்புக்கொண்ட ஆடுகளத்தின் பக்கத்தைத் தாண்டி நீண்டுள்ளது. பேட்ஸ்மேன்கள் அடிக்கடி கோட்டை மீண்டும் வரைவார்கள். சில நேரங்களில், அசல் ஆடுகளத்தின் நிரம்பிய மணல் திரும்பியதால், கடற்கரையில் ஒரு புதிய ஆடுகளத்திற்கு விளையாட்டானது மாற்றப்படுகிறது. இதனால் பந்துவீச்சின் தரத்தை குறைக்கிறது அல்லது முற்றிலும் முடக்குகிறது.  
கடற்கரை கிரிக்கெட்டில் ஆடுகளத்தின் தரத்தில் அலை ஒரு பெரிய பங்கைக் கொண்டுள்ளது. குறைந்த அலைகளின் போது, சுருதி அரை ஈரமான மணலில் இருக்கும், மேலும் அதிக அலைகளில் விளையாடும் கிரிக்கெட்டை விட உயர்ந்ததாகக் கருதப்படுகிறது (சுருதி உலர்த்தி, தளர்வான மணலில் இருக்கும்போது). குறிப்பாக நீண்ட போட்டிகளில், நாடகம் அலைகளைப் பொறுத்து கடற்கரைக்கு மேலேயும் கீழேயும் மாறும்.
# சல்மா அக்தர்

**அக்தர் சல்மா** என அழைக்கப்படும் **மௌசுமி அக்தர் சல்மா** (*Moushumi Akhter Salma*) என்பவர் வங்காளதேசத்தைச் சேர்ந்த நாட்டுப்புறப் பாடகி ஆவர். 'என்டிவி' தொலைக்காட்சியினால் 2006-ஆம் ஆண்டு நடத்தப்பட்ட "குளோஸ்அப் 1" எனும் நிகழ்ச்சியின் மூலம் பிரபலமானார்.
# சல்மா அக்தர்

## பிறப்பு

சல்மா அக்தா் வங்காளதேசத்தின் குல்னா பிரிவின், குஷ்டியா மாவட்டத்தைச் சேர்ந்த தௌலத்பூர் தாலுக்காவின், கங்கராம்பூர் கிராமத்தில் பிறந்தார்.
# சல்மா அக்தர்

## இசை வாழ்க்கை

இவர் நான்கு வயதில் தனது குருவான பவுல் ஷாபி மன்டல் என்பவரிடம் இசை பயின்றார். பராம்பரிய இசையுடன் நாட்டுப்புற இசையையும் தனது குருவிடம் பயின்றார். இவர் வாழ்க்கையில் பெரிய மாற்றம் அவரின் 12 வயதில் நிகழ்ந்தது. ' என்ரீவி' 2006 இல் நிகழ்த்திய "குளோசப் 1" (சீசன் 2 ) எனும் இசை நிகழ்ச்சியில் முதலிடம் பிடித்திருந்தார். இந்நிகழ்ச்சியில் சுமார் ஒருலட்சம் போட்டியாளர்கள் பங்குபற்றியிருந்தனர்..  
தொலைக்காட்சிப் போட்டியில் கலந்து கொண்டிருந்த போது அவரது முதல் தனிப்பாடலான பனியா போந்து, மற்றொரு பாடலான சைலம் ஜாரி ஆகிய இரு பாடல்களும் மிகவும் பிரபலமடைந்தன. அதே நேரத்தில், அமர் *ஏக் நொயோன்* என்ற அவரது பாடலும் நல்ல பெயரைப் பெற்றது.  
மற்ற அனைத்து வங்காள மொழி நாட்டுப்புற பாடல்களோடு *லாலோன் கீதி* என்ற ஒரு வகைப் பாடலை பாடுவதில் சல்மா சிறந்தவராகக் கருதப்படுகிறார். அவர் பகுதி பாரம்பாிய மற்றும் நவீன வங்காள மொழிப் பாடல்களையும் பாடும் திறனைக் கொண்டுள்ளார்.  
சல்மா தனது மற்றொரு ஆசிரியரான *உஸ்தாத் சஞ்சிப் டேவிடம்* 2011 முதல் தற்போது வரை இசைப் பயிற்சியை மேற்கொண்டு வருகிறார்.  
சல்மா பல்வேறு இசை முத்திரைகளில் 11 தனி பாடல் தொகுப்புகளை வெளியிட்டார். 30 க்கும் மேற்பட்ட கலப்பு பாடல் தொகுப்புகளிலும் பணியாற்றி உள்ளார். அவரது முதல் தனிப்பாடல் தொகுப்பு *பனியா போந்து* ஆகும்.  
சல்மா உலகளவில் பல அசை நிகழ்ச்சிகளை நிகழ்த்தி உள்ளார்.
# சல்மா அக்தர்

## தனிப்பட்ட வாழ்க்கை

இவர் 2010 இல் சிபிலி சாதிக் என்பவரை திருமணம் செய்தார். இவரின் கணவர் தினச்பூர் -6 எனும் தொகுதியில் இருந்து தெரிவுசெய்யப்பட்ட நாடாளுமன்ற உறுப்பினர் மட்டுமல்லாது சிறந்த தொழிலதிபரும் ஆவார்.. 2012 இல் இவருக்கு முதலாவது பெண் குழந்தை பிறந்தது. பெயர் சினேகா. 2016 நவம்பர் மாதத்தில் தனது கணவரிடம் இருந்து விவாகரத்தும் பெற்றார். பின்னர் இவர் பிரிட்டனில் இருந்த் குடிபெயர்ந்த சனௌல்லா சகர் என்பவரை 31. டிசம்பர். 2018 இல் மறுமணம் புரிந்தார். இதன் மூலம் தனது இரண்டாவது மகளான சபியா நூர் என்பவரை 2019 டிசம்பரில் பெற்றெடுத்தார் .
# சல்மா அக்தர்

## சாதனைகள் மற்றும் விருதுகள்

பச்சாஸ் - சிறந்த பெண் பாடகி விருது பெற்ற சல்மா, எஸ்.எஸ். மல்டிமீடியா என்ற தனது வழிகாட்டி நிறுவனத்தின் உதவியுடன் சல்மா தனது சொந்த இசை தயாரிப்பு நிறுவனமான ‘சல்மா மியூசிக்’ என்ற நிறுவனத்தை மார்ச் 26 அன்று தொடங்கினார்.இதற்கிடையில், அவர் தனது நிறுவனத்திற்காக ஒரு சில பாடல்களுக்கு தனது குரலில் பாடியுள்ளார். அவைகளுள் சில ‘*பாலோபாஷி போண்டு டோக்*’, ‘*பிரிட்டர் கோர்*’, ‘*அவ்லா பிரேம்*’, ‘*போரனர் போந்து*’ ஆகியவை ஆகும்
# சல்மா அக்தர்

## இசைத் தொகுப்பு விவரம்

**தனி ஆல்பங்கள்**  
| பனியா போந்து | 2006 |  |
| --- | --- | --- |
| போந்து அயோ அயோ | 2007 |  |
| போரேனர் போந்து | 2008 |  |
| மதிர் தாரா | 2009 |  |
| போந்து அய்லானா | 2010 |  |
| பினோடினி | 2010 |  |
| பிருந்தாபன் | 2011 |  |
| பிரெபெமர் ஜெனசா | 2012 |  |
| ஷாப்னோ யுரைலா | 2015 |  |
| அனுராஜர் கோரே | 2016 |  |
| மோன் மாஜி | 2017 | } |
# விஜயராகவலு

**விஜயராகவலு** ("vijayaraghavalu") என்பவர் ஒரு இந்திய அரசியல்வாதியும், தமிழக பாரதிய ஜனதா கட்சியின்
இரண்டாவது மாநில தலைவர் ஆவார்
தமிழக பாரதிய ஜனதா கட்சியின் தலைவராக 1989 முதல் 1993 வரை இருந்தார். இவர் தெலுங்கு பேசும் யாதவர் சமூகத்தை சேர்த்தவர்.
# பகுச்சரா மாதா

**பகுச்சரா மாதா;** சக்தி தாயின் அம்சமாக கன்னி வடிவத்தில் தோன்றிய ஓர் இந்துப் பெண் தெய்வமாவார். இவர் கற்பு மற்றும் கருவுறுதலுக்கான தெய்வம் ஆவார். அவர் ஹிஜ்ரா சமூகத்தின் பாதுகாவலராகக் கருதப்படுகிறார். அவரது முதன்மை கோயில் இந்தியாவின் குஜராத்தின் மெக்சானா மாவட்டத்தில் உள்ள பெச்சராஜி நகரில் அமைந்துள்ளது.
# பகுச்சரா மாதா

## சித்தரிப்பு மற்றும் சின்னங்கள்

பகுச்சரா மாதா நான்கு கரங்களுடன் கீழ் இடது கையில் ஒரு வாளும் மேல் இடக்கையில் வேத உரைகளும், மேல் வலக்கையில் திரிசூலமும் சுமக்கும் பெண்ணாகத் தோற்றம் தருகிறார். கீழ் வலக்கை அபய ஹஸ்த முத்திரையுடன் காணப்படுகிறது. அவள் ஒரு சேவலில் அமர்ந்திருக்கிறாள், இச்சேவல் அறியாமையைக் குறிக்கிறது.  
அவர் ஸ்ரீ சக்ராவில் உள்ள தெய்வங்களில் ஒருவர் என்று சில கோட்பாடுகள் கூறுகின்றன. அவளுடைய வாகனத்தின் உண்மையான சின்னம் குர்குட், அதாவது இரண்டு வாய்களைக் கொண்ட பாம்பு. யோகத்தில் பகுச்சரா மாதா அமர்ந்துள்ள நிலையானது ஸ்ரீசக்கரத்தின் கீழிருந்து சகஸ்ராஹாரம் வரையில் செல்கிறது. அதாவது குண்டலினியை விழித்தெழச் செய்து இறுதியில் வீடுபேறு எனும் மோட்சத்தை அளிக்கும் தெய்வமாக பகுச்சரா மாதா விளங்குகிறாள் என்பதை இது குறிக்கிறது.
# பகுச்சரா மாதா

## கோயில்

இந்தியாவின் குஜராத்தின் மெக்சானா மாவட்டத்தில் உள்ள பெச்சராஜி அல்லது பகுச்சாராஜி நகரில் பகுச்சாராஜி கோயில் அமைந்துள்ளது. இது &nbsp; அகமதாபாத்தில் இருந்து 82 கி.மீ மற்றும் மெக்சனாவிற்கு மேற்கே 35 கி.மீ. தூரத்திலும் அமைந்துள்ளது. இதன் உண்மையான ஆலயம் கி. இ. 1152 இல் சங்கல் ராஜ் என்ற மன்னரால் கட்டப்பட்டது. மேலும் சன்னதியின் முதல் எஞ்சியிருக்கும் ஒரு கல்வெட்டுக்குறிப்பு கி. பி 1280 ஆம் ஆண்டைச் சேர்ந்தது என்று குறிக்கப்பட்டுள்லது.. கல்வெட்டின் படி பதினெட்டாம் நூற்றாண்டு வரை கோயில் கட்டிடக்கலையில் எந்த மாற்றமும் செய்யப்படவில்லை.  
கோயில் வளாகத்திற்குள் தேவியின் மூன்று சிவாலயங்கள் உள்ளன. ஆத்யஸ்தான்' (அசல் தளம்) என்று அழைக்கப்படும் சன்னதி வளாகத்தின் மிகப் பழமையான பகுதியாகும். ஒரு பரந்த, சிறிய இலைகள் கொண்ட வராக்காதி மரத்தை உள்ளடக்கிய ஒரு சிறிய கோயில் தெய்வம் முதலில் தோன்றிய இடம் என்று நம்பப்படுகிறது. இதை ஒட்டிய மற்றொரு சிறிய கோயில் உள்ளது. இது மத்தியஸ்தான் (இரண்டாவது அல்லது இடைநிலை இடம்) என அழைக்கப்படுகிறது இது தெய்வத்தை குறிக்கக்கூடிய ஒரு செருகப்பட்ட தகடும் அதன் நுழைவாயிலில் பூட்டப்பட்ட வெள்ளி கதவு ஒன்றும் உள்ளது.  
கோயிலின் இந்த பகுதி பதினெட்டாம் நூற்றாண்டில் ஃபட்னாவிஸ் (அல்லது அந்த தலைப்பைக் கொண்ட ஒரு அதிகாரி) என்ற மராட்டியரால் கட்டப்பட்டதாக நம்பப்படுகிறது. 1779 இல் பரோடாவின் மராட்டிய ஆட்சியாளரின் தம்பியான மனாஜிராவ் கெய்க்வாட், தெய்வம் அவரது ஒரு கட்டியைக் குணப்படுத்திய பின்னர் அசல் சன்னதிக்கு அருகில் மூன்றாவது கட்டமைப்பைக் கட்டினார். மூன்றாவது இன்றைய பிரதான கோயில் மற்றும் தெய்வத்தை குறிக்கும் குவார்ட்ஸ் படிகத்தின் பல யந்திரம் உள்ளது. புனித கபில்தேவ் மற்றும் கலரி மன்னர் தேஜ்பால் ஆகியோரும் கோயிலின் கட்டுமானத்திற்கும்மறு சீரமைப்பிற்கும் பங்களிப்பு செய்துள்ளனர். கோயில் வளாகம் கல் சிற்பங்கள் மற்றும் சுவர் ஓவியங்களால் அழகாக அலங்கரிக்கப்பட்டுள்ளது. குஜராத் மற்றும் ராஜஸ்தானுக்கு வெளியே நன்கு அறியப்பட்டிருந்தாலும், இந்த கோயில் ஒரு சிறிய சக்தி பீடமாகக் கருதப்படுகிறது, மேலும் ஒவ்வொரு ஆண்டும் சுமார் 1.5 மில்லியன் யாத்ரீகர்கள் இந்த கோயிலுக்கு வருகை தருகின்றனர்.
# சபீர் யூனுசோவ்

**சபீர் யூனுசோவிச் யூனுசோவ்** *(Sabir Yunusovich Yunusov)* ஒரு சோவியத்-உசுபெக்கிசு வேதியியலாளர் ஆவார். உருசியரான இவர் 1909 ஆம் ஆண்டு மார்ச்சு மாதம் 18 ஆம் நாள் தாசுகண்டு நகரில் பிறந்தார். ஆல்கலாய்டு வேதியியல் ஆராய்ச்சிக்காக இவர் நன்கு அறியப்படுகிறார். 1971 ஆம் ஆண்டு இவரது ஆராய்ச்சிக்காக இவருக்கு திமீத்ரி இவனோவிச் மெண்டெலீவ் பதக்கம் வழங்கப்பட்டது. 1956 ஆம் ஆண்டு சபீர் உசுபெக் எசு.எசு.ஆர் அறிவியல் அகாடமியின் கீழ் தாவர பொருட்களின் வேதியியல் என்ற நிறுவனத்தை நிறுவினார். 1991 ஆம் ஆண்டு முதல் இந்நிறுவனம் உசுபெக்கிசுத்தானுக்கு சொந்தமானதாக உள்ளது.1958 ஆம் ஆண்டு முதல் இறக்கும் வரை சபீர் சோவியத் உருசியாவின் அறிவியல் அகாடமியில் உறுப்பினராக இருந்தார். 1995 ஆம் ஆண்டு நவம்பர் மாதம் 29 ஆம் நாள் சபீர் இறந்தபோது உசுபெக்கிசுத்தானின் தாசுகண்டில் புதைக்கப்பட்டார்.
# கோரேகா

**கோரேகா** ( *Coreca*, ; *Coraca* அல்லது *Corica*, உள்ளூர் பேச்சுவழக்கில் மாறுபாடு இல்லாதவர்) உள்ளது ஃப்ராஜியோன் இன் கோமுனே இன் (நகராட்சி) ஆமந்தெஅ உள்ள, Cஒஸெந்ழ மாகாணத்தில் , கலாப்ரியா , இத்தாலி , அருகே அமைந்துள்ள Cஅம்பொர சான் ஜியோவானி.
# உஷா

**உஷா அல்லது உஷஸ்** ( வேத சமஸ்கிருதம் : ); இந்து மதத்தில் வேதங்கள் குறிப்பிடும் ஒளி மற்றும் விடியலுக்கான கடவுள் ஆவார். பிரம்மை (பிரம்மம் - விடியல்) என்னும் பெயரிலும் அழைக்கப்படுகிறார். ரிக்வேத பாடல்களில் அவர் மீண்டும் மீண்டும் தோன்றுகிறார், டேவிட் கின்ஸ்லி என்பவர், " அங்கு அவர் விடியலுடன் தொடர்ந்து அடையாளம் காணப்படுகிறார், தினமும் உலகிற்கு வெளிச்சமாக வருவதன் மூலம் தன்னை வெளிப்படுத்துகிறார், அநியாயமான இருளை விரட்டுகிறார், தீய பேய்களை துரத்துகிறார், எல்லா உயிர்களையும் தூண்டுகிறார், எல்லாவற்றையும் இயக்கத்தில் அமைக்கிறார் அனைவரையும் தங்கள் கடமைகளைச் செய்ய அனுப்புகிறார்" என்று கூறுகிறார். எல்லா உயிரினங்களின் வாழ்க்கையும் அவளே; குழப்பம் மற்றும் ஒழுக்கின்மைக்கான எதிரி அவள்; இந்து சமயத்தில் 'ருதம்’ (சமற்கிருதம்; ) என அழைக்கப்படும் பிரபஞ்சத்தின் செயலையும் தார்மீக ஒழுங்கினையும் தூண்டுகிறவள்.  
உஷஸ் *ரிக் வேதத்தில்* மிக உயர்ந்த தெய்வமாகப் போற்றப்படுகிறார்., ஆனால் அக்னி, சோமன் மற்றும் இந்திரன் ஆகிய மூன்று ஆண் வேத தெய்வங்களைப் போல முக்கியமானதாக அல்லது மையமானதாக அல்ல . அவர் மற்ற பெரிய ஆண் வேத தெய்வங்களுக்கு இணையாக இருக்கிறார். அவர் அழகாக அலங்கரிக்கப்பட்ட ஒரு இளம் பெண்ணாக சித்தரிக்கப்படுகிறார். வானம் முழுவதும் சிவப்பு தங்கக் குதிரைகள் அல்லது மாடுகளால் இழுத்துச் செல்லப்படும். தங்க ரதத்தில் அல்லது நூறு ரதங்களில்வேத சூரிய கடவுள் சூர்ய தேவனுக்கு வழி வகுத்தவாறு தனது பாதையில் சவாரி செய்கிறார். வேதங்களில் மிக அழகான சில பாடல்கள் அவளுக்கு அர்ப்பணிக்கப்பட்டவை.  
*உஷாஸ்* என்பது ஒரு உஷாசஸ் என்ற வேர் அதாவது மரபணு வழக்கு **, இதன் மூலம் இது இந்தோ-ஐரோப்பிய மொழிகளில் "விடியல் தெய்வம்" என்பதைக் குறிக்கிறது. உஷாஸ் புரோட்டோ-இந்தோ-ஐரோப்பிய தெய்வத்துடன் தொடர்புடையவர் **ஹ வுசோஸ் -* . பிற இந்தோ-ஐரோப்பிய தெய்வக்கோயில்களில் அவரது உடன்பிறப்புகளில் கிரேக்கம் தெய்வம் யூஸ், ரோமன் தெய்வம் அரோரா, லிதுவேனியன் தெய்வம் அவுசிரின் மற்றும் ஆங்கில தெய்வம் தற்கால ஆங்கிலச் சொல் வேராக இருக்கும் ஈஸ்டர் ஆகியவையும் அடங்கும். இந்தோ-ஐரோப்பிய அல்லாத உதாரணம், ஆனால் இன்னும் நெருக்கமாக தொடர்புடையது, ஜப்பானிய தெய்வம் உசுமே.
# உஷா

## விவரிப்புகள்

உஷாஸ் வேதங்களில் விடியலின் முக்கிய தெய்வம். ஜோன்ஸ் மற்றும் ரியான் கருத்துப்படி, "எல்லா உயிர்களுக்கும் வாழ்க்கை" மற்றும் "அனைத்து சுவாசங்களின் சுவாசம்" என, எல்லா உயிரினங்களுக்கும் வாழ்க்கையை ஊக்குவிப்பவளாக அவள் சித்தரிக்கப்படுகிறாள்.
# உஷா

## விவரிப்புகள்

### ரிக் வேதம்

*ரிக்வேதத்தின்* ஏராளமான பாடல்களில் உஷஸ் குறிப்பிடப்பட்டுள்ளது. 7.78, 6.64 மற்றும் 10.172 பாடல்களில் இருளை விரட்டியதற்காக அவருக்கு நன்றி கூறுபவை; 3.61 ஆம் பாடலில் சூர்ய தேவனால் வலியுறுத்தப்பட்ட ஒளியைக் கொண்டுவருபவர்; 8.47 ஆம் பாடலில் தீய பேய்களைத் துரத்துபவர்; ரிக்வேத பாடல் 1.48 அவளை நூறு தேர்களில் வருபவராக விவரிக்கிறது, இது தினசரி ஒளியின் வருகையால் வெளிப்படுத்தப்படுகிறது, எல்லா இயக்கங்களுக்கும் வாழ்க்கையையும், எல்லா வாழ்க்கைக்கும் இயக்கத்தையும் அமைத்து, மக்களை தங்கள் கடமைகளுக்கு தூண்டுகிறவர். பாடல் 1.44, 3.61 மற்றும் 7.75 ஆகியவற்றில் ’ருதத்திற்கு வலிமை அளித்ததற்காகவும், தினசரி ஒழுங்கை மீட்டெடுப்பதற்காகவும், 1.113 பாடலில் உலகை அச்சுறுத்தும் குழப்பமான சக்திகளை எதிர்த்துப் போராடுவதற்காகவும் அவர் மதிக்கப்படுகிறார்.  
உஷாஸ் வேத நூல்களில் தங்க-சிவப்பு குதிரைகள் அல்லது மாடுகளால் இழுத்துவரப்படும் ஒரு பிரகாசமான தேரில் சவாரி செய்வதாகவும், நகைகளால் அலங்கரிக்கப்பட்ட ஒரு அழகிய கன்னிப்பெண், புன்னகையுடன் தவிர்க்கமுடியாத கவர்ச்சிகரமானவள் என்றும், அவளைப் பார்க்கும் அனைவருக்கும் உற்சாகத்தைத் தருகிறது என்றும் விவரிக்கப்பட்டுள்ளது.  
அவர் ராத்திரி தேவியின் சகோதரி (இரவு). ஆதித்யா மற்றும் சாவித்ரி மற்றும் சூர்யா தெய்வங்களுடன் நெருக்கமாகப் போகும் ஒருவர் என்று குறிப்பிடப்படுகிறார்.  
சாத் பூஜை பண்டிகையிலும், பீகார் மற்றும் உத்தரப்பிரதேசத்திலும் ( இந்தியா ), நேபாளத்திலும் உஷாஸ் பிராந்திய ரீதியில் வழிபடுகிறார்.
# பாக்கியலட்சுமி (தொலைக்காட்சித் தொடர்)

**பாக்கியலட்சுமி** என்பது 27 ஜூலை 2020 முதல் விஜய் தொலைக்காட்சியில் திங்கள் முதல் சனிக்கிழமை வரை இரவு 9:30 மணிக்கு ஒளிபரப்பாகும் தொலைக்காட்சி நாடகத் தொடர் ஆகும். இது ஸ்டார் ஜல்சா என்ற தொலைக்காட்சியில் ஒளிபரப்பான 'ஸ்ரீமோயி' என்ற பெங்காலி மொழித் தொடரின் மறு ஆக்கம் ஆகும்.  
இந்த தொடரை 'டேவிட்' என்பவர் இயக்க, சுசித்ரா என்பவர்
பாக்கியலட்சுமி என்ற முன்னணி கதாபாத்திரத்தில் நடிக்கின்றார். இவருடன் வேலு லட்சுமணன், சதிஷ், நேகா மேனன் போன்ற பலர் நடிக்கிறார்கள்.
# பாக்கியலட்சுமி (தொலைக்காட்சித் தொடர்)

## கதைச்சுருக்கம்

இந்த தொடரின் கதை என்ற இல்லத்தரசி என்பவர் அம்மாவாக, மனைவியாக, மருமகளாக போன்ற பல பொறுப்புகளில் வகிக்கின்றார். ஆனால் அவர் படும் பாடுகள் என்ன சில சமயம் பிள்ளைகள், கணவர், மாமியார், மாமனார் இல்லத்தரசியை எப்படி அவமதிக்கிறார்கள். பாக்கியலட்சுமி எல்லாவற்றையும் எப்படி அனுசரித்துப் போகிறாள். ஒரு கட்டத்தில் அவளின் சுயமரியாதையை எப்படி போராடி மீட்டெடுத்தாள் என்பது தான் கதை.
# பாக்கியலட்சுமி (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- சுசித்ரா - பாக்கியலட்சுமி கோபிநாத்
- விஷால் - எழிலன் கோபிநாத்
- சதிஷ் - கோபிநாத் (பாகியலட்சுமியின் கணவன்)
- நந்திதா ஜெனிபர் - ராதிகா (கோபிநாத்தின் முன்னாள் காதலி)
# பாக்கியலட்சுமி (தொலைக்காட்சித் தொடர்)

## நடிகர்கள்

### துணை கதாபாத்திரம்

- வேலு லட்சுமணன் - செழியன் (பாகியலட்சுமியின் மகன்)
- நேகா மேனன் - இனியா (பாகியலட்சுமியின் மகள்)
- ரோசரி - ராமமூர்த்தி (கோபிநாத்தின் தந்தை)
- ராஜலட்சுமி - ஈஸ்வரி ராமமூர்த்தி
- பிரியா - கற்பகம் (பாக்யலட்சுமியின் தாய்)
- திவ்யா கணேஷ் - ஜென்னிபர் ஜோசப் (செழியனின் காதலி)
- மனோகரன் - ஜோசப் (ஜெனியின் தந்தை)
- மீனா செல்லமுர்த்தி - செல்வி
- மீனாட்சி - ரேகா
# பாக்கியலட்சுமி (தொலைக்காட்சித் தொடர்)

## நடிகர்களின் தேர்வு

இந்த தொடரில் பாக்கியலட்சுமி என்ற கதாபாத்திரம் மூலம் மலையாள நடிகை சுசித்ரா என்பவர் தமிழ் தொலைக்காட்சி துறைக்கு அறிமுகமாகிறார். இவருக்கு ஜோடியாக மகாராணி, கல்யாணப்பரிசு 2 போன்ற தொடர்களில் நடித்த 'சதிஷ்' நடிக்கின்றார். இவர்களின் பிள்ளைகளாக கடைக்குட்டி சிங்கம் என்ற தொடரில் நடித்த 'வேலு லட்சுமணன்' மற்றும் 'விஷால்' என்பவர்கள் நடிக்கின்றார்கள். வாணி ராணி தொடர் புகழ் 'நேகா மேனன்' இதில் பள்ளி மனைவியாக நடிக்கின்றார்.